Dva pojedinačna zlata i četvrta mjesta za OŠ Nedelišće na Županijskom natjecanju u atletici
U srijedu, 21. listopada 2026. godine, u Podturnu je održano Županijsko natjecanje u atletici za učenike i učenice 5. i 6. razreda osnovnih škola Međimurske županije. U konkurenciji najboljih školskih ekipa naši učenici, članovi Školskoga sportskog društva Pume, osvojili su četvrta mjesta u obje konkurencije, uz nekoliko vrlo vrijednih pojedinačnih rezultata.	
Najuspješniji pojedinci bili su Sofia Andročec i Damjan Tasković, koji su osvojili prva mjesta u svojim disciplinama. Sofia je pobijedila u utrci na 200 metara s rezultatom od 32,81 sekundu, dok je Damjan bio najbolji u skoku u dalj s rezultatom od 4,06 metara.	
Posebno valja istaknuti i četiri druga mjesta. Anastazija Košir osvojila je drugo mjesto u skoku u vis preskočivši 120 centimetara, a Livija Žnidarić bila je druga u skoku u dalj s rezultatom od 3,58 metara. U bacanju vortexa Smiljan Oršoš zauzeo je drugo mjesto hicem od 40,42 metra, dok je ženska štafeta 4 × 100 metara u sastavu Ema Čanadi, Livija Žnidarić, Sofia Andročec i Anastazija Košir osvojila drugo mjesto s rezultatom 1:03,03.
Među ostalim zapaženim pojedinačnim rezultatima istaknuli su se treće mjesto Eme Čanadi u utrci na 100 metara (16,15), treće mjesto Andreasa Novaka na 600 metara (2:01,12) te treće mjesto Aleksandra Križnara u bacanju kugle (7,58 m).
Vrijedne bodove za školsku ekipu osvojili su i Matija Korunić u utrci na 100 metara, Filip Senčar u utrci na 200 metara te Neo Smrtić u skoku u vis. Svi su osvojili četvrta mjesta. Muška štafeta 4 × 100 metara u sastavu Neo Smrtić, Damjan Tasković, Matija Korunić i Filip Senčar također je zauzela četvrto mjesto s rezultatom 1:01,62.
[bookmark: _GoBack]U ukupnom ekipnom poretku djevojčice su osvojile četvrto mjesto među sedam škola s 40 bodova, samo bod manje od trećeplasirane OŠ Mursko Središće. Prvo mjesto pripalo je III. OŠ Čakovec sa 47 bodova, a drugo II. OŠ Čakovec s 44 boda.
Dječaci su također zauzeli četvrto mjesto, osvojivši 34 boda u konkurenciji šest škola. Trećeplasirana OŠ Mursko Središće osvojila je 36 bodova, dok su prvo i drugo mjesto zauzele II. i I. OŠ Čakovec s po 41 bodom.
Iako su naši učenici ostvarili nekoliko izvrsnih pojedinačnih plasmana, za bolji ekipni rezultat nedostajalo je više bodova u pojedinim disciplinama. Djevojčicama je do ekipnog postolja nedostajao samo jedan bod, a dječacima dva. To pokazuje koliko je u školskim atletskim natjecanjima važan doprinos svakog pojedinca jer se konačni plasman određuje zbrajanjem bodova ostvarenih u svim disciplinama.
Čestitamo svim učenicima na nastupu, trudu i uspješnom predstavljanju naše škole!
Ukupne rezultate možete pogledati na sljedećoj poveznici: LINK

